《次韵通甫喜复贡举》
宋代·方一夔

当年涂抹笑东施，群动儇儇各自飞。不分前程移岸谷，至今遗恨满庭闱。

文章老去攻诗律，富贵年来发祸机。世上英雄君与操，谁甘终老故山归。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。